Тетово

**Тетово** — град во Северозападна Македонија, на падините на Шара, односно во долната Полошка Котлина. Тетово е седиште на истоимената општина која зафаќа простор од 261,89 км2, а заедно со новосоздадените општини коишто произлегуваа од неа и кои и ден денеска гравитираат кон неа, таа површина изнесува 945,8 км2. Тетово е град со богата иcторија, населен со повеќе етнички заедници.

## Потекло на поимот
Турците ги употребувале и имињата **Калкандели** и **Калканделе**, а францускиот конзул Анри Пуквил го спомнува под името Калканделук. Освен тоа, градот бил спомнуван и со формите **Тетовен** и **Тетевен**. Името Тетово, според една народна легенда, е сврзано со еден необичен настан од времето на турското владеење. Имено, во непосредна близина на градот, меѓу два рида, живеела голема змија од која се плашеле сите. Никој не се обидувал на страшната ѕверка да и излезе на мегдан. Само некојси **Тето** излегол храбар маж. Еден ден, наоружан со лак и стрела и со меч и штит, качен на својот брзоног коњ, тој се упатил кон загрозеното место. Кога стигнал таму, се појавила змијата и му го попречила патот. Тето не се уплашил. Го оптегнал лакот и со една стрела ја предизвикал ѕверката. Змијата почнала да реагира, испуштајки некаков глас. Разлутена, таа со голема брзина се упатила кон пленот. Но Тето бил бестрашен. Кога влекачот се доближил до него, тој замавнал со остриот и шилест меч и го пронижал. Така биле ослободени луѓето од страшилиштето, од опасната ѕверка. Излегол и стравот од нив, а преминот меѓу двата рида бил слободен и лесно прооден. Оттогаш, според легендата, местото каде што била убиена змијата со меч и штит, (калкан), било наречено Калкандели, а градот, (на турски), - Калканделен. Во сеќавање на јунакот Тето, пак, месното население населбата ја нарекло со името Тетово.

Другата верзија е дека името потекнува од старословенскиот збор „хътти“ - сака, „хъттово“ - сакано место. Околу средината на XV век, со отпаѓањето на буквата “х”, населбата била преименувана во Тетово (Тетова). Според народната етимологија, Тетово произлегувал од зборот **тетива**. Во врска со ова толкување, уште тогаш се појавило и турското именување на населбата - **Калканделен**. Во еден хрисовул на цар Душан од средината на XIV век, Тетово се споменува како село, а како градска населба се споменува во текот на XV век, и тоа главен пункт на Долна и Горна нахија. Познатиот турски патописец Хаџи Калфа, кој го посетил Тетово околу средината на XVII век, градот го спомнува со имињата **Калканделен** и **Тетова**. На албански јазик името на градот е **Tetovë**, односно **Tetova**.

## Историја
#### Камено време
Според најновите податоци добиени преку археолошките ископувања на неолитските наоѓалишта Тумба кај с.Долно Палчиште (1987/88.) и Под село тумба кај с.Стенче (2000.), најстарите траги на живот во Полошката Котлина (тетовскиот и гостварскиот крај) датирааат од пред 8000 години или поточно од 6100-тата година ст.е. Од овие наоѓалишта потекнуваат голем број ископани фаргменти, но и целосно сочувани парчиња на грнчарија, но и жртвеници и статуетки посветени на женскиот култ. На подрачјето на Тетовско, пронајдени се и многу значајни претстави на карпестата уметност како уметнички композиции поврзани со обредните ритуали..

Овој крај низ целиот неолит бил населен со носителите на културната група Анзабегово-Вршник, која била застапена и во скопскиот регион и Источна Македонија. Во раниот неолит, сепак, овој крај бил под силно влијание и на неолитскта култура Велушина-Породин од Пелагонија јужно оттука, што се гледа и преку формата на најстариот сочуван жртвеник од  типот Големата мајка (Magna Mater) пронајдена на овие простори, а откриен близу Стенче. Доцниот неолит се одликува со влијание на Винчанската култура од север.

#### Метално време
Кон крајот на 4 милениум ст.е., започнуваат првите продори на новите доселеници, степски народи од Средна Азија- Индоевропејците, кои уништувајќи и асимилирајќи ја старата неолитска култура создаваат нов енеолитски културен комплекс на Балканот, наречен Салкуца-Бубањ-Криводол. Траги од ова ново население најдени се и во Полог (во Палчиште, Желино итн.). Оваа состојба се стабилизира во средното бронзено време кога се појавуваат првите зачетоци на балканските праетничките, а подоцна и етничките заедници. Во овој период започнува и силен продор на материјалните обележја од југ од развиената Микенска култура, што се гледа и преку еден параден луkсузен бронзен меч пронајден во Тетово, увезен токму од тие микенски центри.
Иако и наредните епохи ќе бида во знак на масовни миграции, сепак Железното Време се одликува со стабилизација, што довело до развој на трговијата. Од овој период датираат и керамичките големи питоси за житарици, пронајдени близу с.Ларце.

Во овој период, според записите на Страбон кои се однесуваат на ковницата во Дамастион, а особено според зачуваните ономастички траги од подоцнежните времиња, се гледа дека Полог бил населен од Бригите (Briges, Brigoi). Бригите биле составен дел на подоцнежните етнички заедници на Пајонците, античките Македонци, Дасаретите, Едоните и Мигдонците. Дури и Пајонците, иако биле стара бронзеновременска популација, на овој дел од Балканот, имале неоспорни врски со Бригите. Пајонската и античко-македонската лингвистика и ономастика покажуваат голем број глоси и имиња со бригиски корен, што упатува на фактот дека Бригите биле substratum или база во пајонското и античко-македонското етничко формирање.

#### Рана антика
Во 1932 год. блиску местото наречено *Балезова Чешма*, е пронајдена статуа од бронза од периодот на Агријаните, IV век п.н.е., и претставува вреден археолошки пронајдок, најден во Тетовската околија. Статуата е со димензии 9&nbsp;cm, долга и 4&nbsp;cm широка, и се наоѓа во Музејот на Македонија во Скопје.
Влијанијата на грчките занаетчиски центри врз овој дел на Балканот, всушност ќе доведат до дополнителна промена на културата и начинот на живот на овдешните популации. Токму тие промени го најавуваат новиот, архајски период и преминот од епохата на праисторијата во епохата на историјата и антиката. На археолошки план овие трансформации се видливи преку новите материјални (нови типови керамика, накит и други занаетчиски производи), и духовни (нов начин на погребување: кремирање наместо инхумација, прифаќање на култовите на грчките божества) и други обележја, кои отпрвин биле прифаќани како престиж од најелитните општествени слоеви, а потоа и од останатото население, што најдобро се гледа од т.н. кнежевски гробници, од кои најпозната е онаа од Тетово, во која е пронајдена и познатата статуетка на Менада.

Во минатото постоеле различни теории за тоа кое античко племе го населувало овој крај. Сепак според најновите сознанија, целиот простор на Јужна Србија, Источно Косово и Северна Македонија, вклучително и Полог, во овој период, а сè до III век п.н.е. бил населен од најсеверното античко-македонско (пајонско) племе Агријани (Agrianes). Ова се гледа по континуитетот во археолошките хоризонти, развиениот керамички импорт од грчкиот југ, богатите кнежевски гробници и сл. Ова племе имало свои кралеви од кои најпознат е Лангар (Langaros) кои во 335 п.н.е. му помогнал на македонскиот крал Александар III, при неговиот поход против Трибалите на север. Агријаните него го следеле и при неговиот поход низ Азија кога се покажале како едни од најбезмилосните борци во многу клучни битки, по што станале особено познати во античкиот свет.

Поради економскaта и трговска развиеност и одредени градови ковале свои автономни монети. Таков бил случајот со градот Пелагија (Pelagia) кој низ целиот IV век п.н.е. кова свои сребрени монети во ковницата во Дамастион. Градот Пелагија се смета дека се наоѓал близу денешно Тетово, и е всушност, во урбанистичка смисла негов антички предок, од чиј назив подоцна е изведено и денешното словенско име на целата котлина Полог (Пелагија-Полог, како во случај и со Скупи-Скопје, Астибо-Штип, Тесалоника-Солун итн).

Кон крајот на IV век п.н.е. ослабента агријанска држава потпаднала под власт на кралот Авдолеон од Пајонија, а веќе до средината на III век п.н.е., сите нивни територии биле заземени од Дарданците од север (на југ сосе Северна Македонија и Полог), што се гледа и преку дисконтинуитет во археолошките хоризонти од тој период. Овие погранични краеви низ целиот нареден период ќе биде користен како логистичка позадина, од каде Дарданија организирала јаки пљачкосувачки походи на југ кон богатото кралство Македонија, дури и откако тие територии ќе потпаднат во склоп на Римското Царство во 168 п.н.е.

#### Римски период
Дури во 29. ст.е. и Полог, задно со останатите делови на Дарданија, па на север сè до Дунав, ќе подапнат под римска управа, по што ќе започне ера на стабилизација, мирен живот, трговија и напредок. Од II-III век н.е. датираат неколку камени плочи- стели, на кои епитафот е напишан со грчко писмо што говори дека овој регион бил во склоп на грчката јазична сфера, за разлика од Косово и скопкскиот регион кои биле дел од латинската јазична сфера. Ова значи дека во Раноцарскиот период (I-III век н.е.) Полог бил дел од римската провинција Македонија, а во доцната атника (III-VI век н.е.), по реформите на Диоклевцијан дел од провинцијата Македонија Втора (Macedonia Secunda). Пронајдените стели содржат и богат ономастички материјал и лични имиња кои се доминатно автохтони и од кои се гледа дека романизацијата на овиепериферни краеви, надвор од главните патишта, не зела голем замав.

Поучена од големите варварски продори (Келти, Остроготи, Хуни) кои сè почесто се случувале од 3 век, а траеле и низ наредниот век, римските цареви почнале во доцниот 4 век да градат укрепени градови и тврдини на доминантни ридови. Од тој период датираат и бројните каструми (castrum), кастели (castellum) и збегови (refugium) за населението во тетовскиот крај од кои најзначајни се оние близу денешните села Рогле, Орашје, Лешок, Стенче, Јегуновце, Градец и наоѓалиштето Исар-Бањиче крај Тетово.

Иако христијанството во Македонија доаѓа со Св.Апостол Павле во 50-тите години од I век н.е., сепак дури по легализацијата на Константин во 313. н.е. тоа можело помасовно да продре до обичните луѓе, и да се отпочне со градење на ранохристијански цркви- базилики. До денес во Полог се регистрирани траги од 16 ранохристијански базилики, од кои 12 во Тетовско и 4 во Гостиварско, при што најдобро проучени се базиликата од Стенче од V век н.е. која е единствена во Македонија со 3 крстилници (баптистериуми), и онаа во Туденце која датира од втората пол. VI век. и е најстарата триконхална (трикорабна) црква воопшто во Република Македонија, а е ретка и во цела Јужна Европа.

Сепак, по силните аварско-словенски продори во доцниот VI век н.е. сите тврдини се напуштени но не во целост и срушени. Поголемиот дел од нив, два-три века подоцна, кога повторно е воведена стабилна државна организација, повторно ќе бидат обновени со истата намена, но овојпат тие ќе бидат населени од доминантното словенско население поставувајќи ги темелите за новите средновековни гратчиња.

### Средновековен период
Словенското колонизирано население загосподарило со најважните места во рамницата, давајќи и ново, словенско име Подлог, веројатно со значење под гора, (под планина). Тогаш тие разурнале многу тврдини и населби. Но, од V век Византија повторно го контролирала ова подрачје, ги укрепила најважните разурнати тврдини и во нив држела постојана војничка посада. Во времето на цар Самуил, Полог бил во составот на неговата држава. По пропаѓањето на Самоиловото Царство, во Полошката Котлина како градски населби се спомнувале Полог и Лешок (Леш'к, Лешек). Арапскиот научник Идризи, кој, како географ и патописец, го посетил овој крај околу средината на XII век, поточно во 1153 година, во својот опис за патот од Охрид, преку Скопје, за долината на реката Струма, го спомнува и градот Полог. Тој, во својот патопис, вели: “*Од [[Охрид]] два дена се патува по тежок пат до градот *'Болого** ([[Полог]]), сместен меѓу два рида, а покрај него минува реката **Фардари** ([[Вардар]]). Од Болого до **Искофла** ([[Скопје]]) патувањето трае само еден ден”''. За “градот Полог” (“урбус Пологус”) подоцна, во [[XV век]], пишувал и [[Барлети]], кој, исто така, Полог го идентификувал со Тетово. Меѓутоа, во науката има спротивставени мислења за местоположбата на средновековниот град Полог. Едни автори овој полошки град го укажуваат дека се наоѓал кај Тетово, други кај Градиште (денешното село [[Градец (Гостиварско)|Градец]]), а трети кај селото [[Милетино]]. [[Податотека:Tetovo vo ran XX vek.jpg|thumb|лево|220п|Тетово во почетокот на XX век]]

[[Податотека:Tetovski Mostovi (17).JPG|thumb|Мост на реката Пена, изграден кон крајот на XV или почетокот на XVI век]]

Археолошките наоди покажуваат дека градот Полог, што се спомнува во [[12 век|XII век]], се наоѓал кај Градиште (Градец). Ако се има предвид дека средновековните градови Хтјтово (Тетово) и Бахјица (Гостивар) тогаш биле селски населби, сосема убедлива е втората варијанта — дека градот Полог бил сместен кај Градиште (Градец). На грчки јазик, Полог бил споменуван во формата “Пологос”. Некои научници се на мислење дека во XI и XII век не постоел град Полог, туку само област. Инаку Полог, (од бо-лог), според едни автори бил спомнуван со значење божја гора, (рај божји), кое толкување, пред се, од прекрасната местоположба на градот и на котлината, (Полог). Според други автори, полог значи горска падина, ([[подножје]], [[подгорје]] или [[загорје (географија)|загорје]]). Со зборот полог, старите Словени означувале долина, (ниско место, рамница), заградена од сите страни со височини, (ридови или планини). Кога Х'т'тово (Тетово), било село, во Долни Полог, (до крајот на XII век) егзистирал средновековниот град Л'ш'к, кој во тоа време бил главен духовен, културен и економски центар во Полошката Котлина. Овој средновековен град, меѓутоа, во текот на [[1189]] година, по навлегувањето на српската војска во овој крај, на чело со кнезот Стефан Немања, како пограничен град на Византија бил опустошен и разурнат. Тогаш бил разурнат и градот Полог, како и некои други населени места во северна Македонија. Според едно предание, во пошироката околина на денешното селото Лешок, во доцното средновековно време, егзистирал градот Леген-град, (Легенград). Овој средновековен град го споменува и Кирил Пејчиновиќ во својот опис за [[Лешочки манастир|манастирот “Св. Анастасиј”]], (во [[Лешок]]). Меѓутоа, кога овој полошки крај потпаднал под турска власт, кон крајот на [[14 век|XIV век]], ([[1352]]), со колонизирањето на муслиманското население во котлината на Полог во XV и XVI век, Легенград престанал да егзистира. Тогаш колонизираните опустошиле и разурнале 7-8 христијански цркви во градот, како и стариот манастир и тврдината околу него. Тетово, како населено место, првпат се споменува во пишаните документ во [[12 век|XII век]], и тоа под името **Х'т'тово**, но тоа не значи дека населбата не била основана порано. Најстар населен простор во Х'т'тово (Тетово) било местото околу црквата “Св. Богородица”, на излезот на реката [[Пена]] од [[Шар Планина]].
[[Податотека:Tetovo_1913.jpg|мини|Поглед на Тетово во 1913 година]]

=== Османлиски период ===
Познатиот географ и патописец Хаџи Калфа, при неговото пропатување низ овие краеви, во своите белешки градот го именува и како Тетово и како Калкандела и го опишува како ориентален град кој наликува на населените места од [[Близок Исток|Блискиот Исток]]. Кон крајот на истиот век, Тетово настрадало во пожар, така што низ целиот 18 век воопшто, не се споменува во регистрите како градска населба. Меѓутоа, извршените државни реформи во самата [[Отоманско Царство|Османслиска Империја]] од почетокот на 19 век, имале силно влијание за неговото повторно преструктуирање во важен стопански центар. И Ами Буе, исто така турски патописец и географ, го опишува Тетово како чист град, си многу зеленило. Според него, градот имал 4000-5000 жители, од кои половината биле христијани ([[Македонци]]), додека останатите [[Турци]] и [[Албанци]]. И Ами Буе исто како и Хаџи Калфа, Тетово го споредува со градовите од Ориентот, во кој можело да се сретнат споменици подигнати претежно во периодот на турското владеење. На преминот од 19 во 20 век, Тетово се развива во познато трговско и занаетчиско место. Во периодот од Балканските војни, и покрај иселувањето на турското население, забележан е пораст на истото во градот и тоа од различни етнички структури, од кои најмногубројни се [[Албанци]]те. [[Податотека:Maiden of Tetovo.jpg|thumb|220п|Жена облечена во стара тетовска носија фотографирана во 30 години на XX век. Се гледа и крст на градите]]

=== Преродба и илинденски период ===
[[Податотека:tetovo street 1927.jpg|thumb|left|250px|Улица во Тетово, 1927 г.]]
За учеството на тетовскиот крај во ослободителната борба, во времето кога [[Внатрешна македонска револуционерна организација (Автономистичка)|Внатрешната Македонска Револуционерна Организација]] развива широката дејност во Македонија, нема некои посебни пишани документи. Се знае дека населението во Полог, според условите зело активно учество како во подготовките на Илинденското востание, така и во акциите по неговото задушување. Во Тетово бил формиран **Местен комитет на ВМРО**, кој работел не само на идејното воспитување, туку и на физичкото подготвување на народот за вооружена акција. Тие подготовки ги опфаќале сите способни мажи од градот и селата. Еден дел од оние што биле подготвувани за ракување со оружје, подоцна биле префрлани во четите што се формирале на подрачјето на [[Кичевско]]. Сето ова се спроведувало тајно, зашто турската власт на ова подрачје била многу добро организирана и имала поддршка од муслиманското население. Посебна улога месната организација на ВМРО одиграла во снабдувањето на востаниците со оружје, особено со пушки, кои биле изработувани од прочуените тетовски мајстори - пушкари (''туфекчии'').

Во овој период во Тетово се изработувале [[манлихерови пушки]] - **берданки** и прочуените **тетовски мартинки**. За ова имало посебна работилница на реката Пена, а изработката на пушките била организирана преку доверливи луѓе. Меѓу другите, за изведување на оваа акција биле задолжени и [[Ристо Костов - Сичан]] и [[Сане Ристов - Гуле]], кои организирале тајни канали за пренос и предавање на пушките во определените места во Кичевско. Најпрвин пушките се префрлани во селото [[Блаце (Тетовско)|Блаце]], кое се наоѓа во подножјето на [[Сува Гора]], каде имало подземна скривница во куќата на Костадин Велковски. Таму пушките се криеле, а потоа со коњи и магариња - најчесто товарени со грнци, а меѓу нив пушки и муниција - се носеле преку планинските премини во Кичевско. Месната организација на ВМРО во Тетово, исто така, организирала тајна аптека која четите ги снабдувала со лекови и санитетски материјал.

По задушувањето на [[Илинденското востание]] некои вооружени чети во овој крај ја продолжиле акцијата уште извесен период. Такви чети, главно дејствувале во шумските предели и имале постојани контакти со четите во [[Поречјето]] и [[Кичевско]]. Се знае за четата што дејствувала на Сува Гора била предводена од [[Софре Ѓорѓиевски]] од село [[Радиовце]], кој собрал поголема група комити од македонските села од подножјето на Сува Гора и продолжил да се бори уште цели две години, сè додека не бил изненаден од турските заптии и фатен ноќе на спиење во една колиба во шумите на Сува Гора. Потоа бил осуден на сто и една година робија, од кои издржал само три, зашто поради [[амнестија]]та и зачестените протести и барања на [[Македонци|македонското население]] од овој крај, турските власти го ослободиле. Четата на Софре Ѓорѓиевски, преку летото војувала, а зимно време зимувала растурена во селата [[Стенче]], [[Волковија (Тетовско)|Волковија]], [[Челопек]], [[Лешница]] и [[Блаце (Тетовско)|Блаце]], каде имала сигурни засолништа.

По задушувањето на востанието биле преземани и други репресалии од страна на турските власти. Така на пример, затворени се и други лица од Тетово, како што е случајот со Милан Младенов, Трпе Алтиколач, поп Диме Саров и Томе Смилковски. Милан Младенов и Трпе Алтиколач, исто така биле осудени на сто и една година робија, и тоа првиот во тврдината [[Дијарбакир|Дијарбекир]] во [[Мала Азија]], и вториот во областа [[Фезан]], длабоко во [[либиска пустина|Либиската пустина]], во [[Северна Африка]]. Другите биле осудени на повеќе години затвор и спроведени во [[Куршумли ан]] во [[Скопје]].

=== XX век ===
[[Податотека:Memorial Museum of CC of CPM 012.JPG|мини|лево|Меморијален музеј на формирањето на [[КПМ]]]]

На [[19 март]] [[1943]] година во Тетово е формирана [[КПМ|Комунистичката Партија на Македонија]], во куќата на семејството Јовановци, која денеска е музеј.

Тетово е ослободено во [[Завршни операции за ослободување на Македонија|Втората светска војна]] на [[19 ноември]] [[1944]] од страна на [[Трета македонска ударна бригада|Третата]], [[Тринаесетта македонска ударна бригада|Тринаесеттата]], [[Четиринаесетта македонска ударна бригада|Четиринаесеттата]] и [[Деветнаесетта македонска ударна бригада|Деветнаесеттата македонска бригада]], како последен ослободен град на територијата на Македонија.

=== Конфликтот во 2001 година ===



[[Податотека:Tetovo 2001.png|thumb|right|230px|Нападот на македонските сили на терористичките позиции на 23 март 2001 над Тетово]]

Со навлегувањето на некои [[косово|косовски]] [[тероризам|терористи]] на територијата на [[Република Македонија]], во почетокот на [[февруари]] во [[кумановско]]то село [[Танушевци]], а подоцна и со негово проширување на територијата на Тетово на [[14 март]] [[2001]], во Тетово се случил конфликт помеѓу [[АРМ|македонската армија]] и полиција од една страна и [[Ослободителната Народна Армија]] од друга страна. После неколку дена македонските безбедносни сили ја започнуваат акцијата за чистење на терористите и со тоа започнува т.н. **Битка на Тетово** која претставува најголемиот аранжман на [[АРМ|македонската армија]] и полиција во конфликтот од [[2001]]. Македонските сили со околу 3.000 војници нападнле на Балтепе и тетовското кале во кој имало жестоки битки со локалните албански терористи и косовските криминално-екстремни банди. Битката била за воведување на контрола на градот и завршила со тежок пораз на [[ОНА]].

== Површина и местоположба ==
Поголем дел од Тетово се протега во рамничарско подрачје, а само помал дел, главно оној постариот, лежи на падините на [[Балтепе]], брдо високо 806 метри. Апсолутната надморска височина на градот се движи меѓу 450 и 500 метри. Во последно време урбанистите прават напори градот да се шири кон планинското подрачје кое е благо издигнато и поволно за градски градежен реон.

Климата е средно континентална, со топли и релативни влажни лета, зимата ладна и снежна, пролет и есен со чести врнежи. 
Природните услови како климата, релјефот, геолошкиот состав на земјата, овозможиле во Тетовската околина да се појават многу извори на вода. Затоа, Тетово е еден од ретките градови во Македонија, кој има питка вода, вода за потребите на индустријата и вода за наводнување.

== Население ==

Градот во минатото бил поделен на два дела, **Горна** и **Долна Чаршија**. Во горниот дел живееле претежно муслимани, а во долниот христијаните.

Пописот од 1991 година не бил целосно одржан во градот Тетово, бидејќи дел од неговото население одбило да учествува, односно го бојкотирало неговото одржување, поради што за таа пописна година, во градот нема целосни податоци.

Според последниот попис во 2002 година, [[Општина Тетово]], која го опфаќа градот Тетово и околните села, има **86.580** жители.

Во поширокиот [[Тетовско|Тетовски регион]], во 2002 година биле запишани **189.066** жители, што сочинува 9,34 % од вкупниот број на население во државата и со тоа претставува по [[Скопски Регион|скопската]], втора најнаселена област во [[Македонија]].

Тетово е петти најголем град во [[Македонија]] и најголемо населено место во областа [[Полошка Котлина|Полог]].

;Етнички групи

Според пописот на населението од [[2002]] година, во градот имало **52.915** жители и спаѓал во групата на големи градови. Етнички гледано, населението е составено од:


 


;Јазик

Во градот се зборуваат следниве јазици:





;Вероисповед

Во Тетово се застапени следните религиски групи:





Според последниот попис од 2021 година, Тетово брои 63.176 жители, од кои:



Низ годините ова било вкупното население и етничка припадност на населението во градот Тетово:





<small>* Извор: [[Државен завод за статистика на Република Македонија]] (1948-2002), според податоци од официјалните пописи во соодветните години</small>

== Религија ==
Тетово како мултикултурна средина се одликува со главно две поголеми религии. Тоа се [[ислам]]от и [[христијанство]]то, т.е. [[православие]]то. Седиштето на [[Полошка епархија]] се наоѓа во соборниот храм [[Црква „Св. св. Кирил и Методиј“ -Тетово|Св. Кирил и Методиј]] во Тетово.

=== Православието и црквите ===
Христијанството на овие простори имала голема улога и долга традиција. Полог, а со тоа и Тетово, е простор на кој во седумте илјади години на овдешното човеково постоење од раниот [[неолит]] е сконцентрирано исклучително богатство, но и многу малку откриено и истражено културно и археолошко богатство. Од обемното богатство на минатите епохи, од кое денеска само скромен дел им е на увид на археолозите, се издвојуваат и остатоците од храмовите, црквите и манастирите. Тетово се наоѓа во [[Тетовско - Гостиварска епархија]] и е седиште на [[Архијерејско намесништво Тетово|истоименото архијерејско намесништво]] кое има 72 цркви, 10 манастири, 6 параклиси и еден крст. Нејзин надлежен епархиски архијереј Митрополит Јосиф.

Тетово има неколку цркви од кои:

===== Соборен храм св. св. Кирил и Методиј =====
[[Податотека:Кирил и Методиј-Тетово.jpg|right|thumb|250px|Црква „Св. Кирил и Методиј“]]

Соборниот храм св.св.Кирил и Методиј во Тетово претставува една врвна црковна архитектонска градба. Тој е еден од најубавите храмови, не само во полошкиот крај, туку и пошироко во [[Република Македонија]]. Граден е на ново место од понов период, поточно за време на [[Илинденското востание]] во [[1903]] година. Иницијатор за градбата бил Прота Михаил (Мисо Мартиновски), примерен свештеник од тоа време, познат како заштитник на православните христијани од турските власти. Во тоа време како Архијерејски наместник успеал од султанот Хамид од [[Цариград]] да издејствува изградба на црквата. Одобрението го добил на [[21 ноември]] [[1902]] година.

===== Манастир Свети Атанасиј на Балтепе =====



[[Податотека:Св. Атанасиј на Балтепе (1).JPG|мини|250п|десно|Црквата „Св. Атанасиј“ на Балтепе]]

Според историските извори, манастирот "Свети Атанасиј", на тврдината [[Тетовско кале|Кале]], кој се издига на самото возвишение на Балтепе, претставува еден од најстарите култни христијански црковни споменици во овој дел од Македонија и Балканот. Потекнува од крајот на [[13 век|XIII век]], од истиот период кога бил подигнат и манастирот „Успение на Пресвета Богородица“ во месноста Плоча на [[Шар Планина]]. Подигањето на црквата "Свети Атанасиј" на Кале е сврзано и за уште два други објекти посветени на истиот светител: во селото [[Џепчиште]] и [[Лешочки Манастир|познатиот манастир]] во селото [[Лешок]]. Она што се знае е дека сите три светилишта на трите места кои на одреден начин се наоѓаат на еден потег Лешок-Џепчиште-Лавце, едновремено се градени и едновремено предадени на користење на православното население во [[1240]] година. Она што е зачувано од фреските, начинот на градбата и другите елементи релевантни за стручњаците само ја потврдуваат оваа вистина . Во конфликтот во 2001 година црквата беше во голем дел разрушена.

===== Св. Никола =====

[[Податотека:Sv. Nikola vo Tetovo 09.JPG|мини|лево|Црквата „Св. Никола“ во Тетово]]

За оваа црква нема многу пишани документи ниту некои податоци. Меѓутоа во записите поврзани за манастирот "Света Богородица-Хтетовска", во една од хрисовулите на [[цар Душан|царот Душан]], се споменуваат црквите "Свети Никола" и „Свети Илија“ како [[метоси]] на споменатиот манастир. Сето тоа наведува на податокот, дека таа потекнува не подоцна од [[14 век|XIV век]].
Многу подоцна, во [[1675]] година по една пресуда на тетовскиот [[кадија]], се споменува црквата „Свети Никола“ со својот имот, во месноста на денешната населба „Дреновец“. Се споменува [[нива]] од 11 [[хектар]]и како и [[лозје]] со површина од три [[декар]]и. Некаде во [[1715]]/[[1716|16]] година се споменува како една мала црквичка, која можела да прими едвај четири до пет верници. Тогашниот црковен одбор составен од видни граѓани, решиле на местото од старата црквичка да изградат нова и поголема црква.

Во [[1842]] година се почнало со градба на црквата која траела сè до [[1847]] година. Но, по завршувањето на градежниот дел се немало доволно парични средства за фрескоживописот и за уредување на внатрешниот дел од црквата.
Изградбата на новата црква му било доверено на познатиот мајстор од [[Охрид]], [[Мартин Вражевски]]. Тој ја изградил црквата по планот на црквата "Света Богородица" од Скопје. Поради недостаток на финансиски средства црковниот одбор бил принуден од други места да бара помош. Во 1848 година црквата била завршена и пред крајот на истата година била осветена од скопскиот владика [[Владика Анание|Анание]]. Но во [[1872]] година црквата била запалена од некој Албанец Муарем, доселеник од [[Албанија]]. Многу години црквата стоела разурната во пепел, дури во [[1901]]/[[1902|02]] година тетовци почнале со нејзиното возобновување. Таа била целосно довршена во [[1912]] година, а преосветена е во [[1923]] година од епископот Варнава.

Изградената површина на црквата изнесува 7,87 [[ари]], а површината под пристапи и зеленило изнесува 57,88 ари.
Во [[1995]] година старата фасада на црквата е очистена и на нејзино место е изработена нова фасада од бел цемент, како и замена на прозорците, во истиот стар стил.

На [[19 декември]] [[1995]] година осветена е и новата крстилница што се наоѓа во самата црква од страна на неговото високопреосвештенство митрополитот Полошко-кумановски господин Кирил. Во [[2001]] година покрај другите цркви и манастири, оштетена беше и црквата "Свети Никола" од Тетово.

==== Св. Петка и Св. Недела ====

[[Податотека:St. Petka Tetovska 09.JPG|мини|150п|лево|Црквата „Св. Петка и Св. Недела“]]

На западната страна од сегашната црква „Свети Никола“ до неодамна се забележувале остатоци со димензии 3х2 м каде некогаш се наоѓала капела посветена на [[Света Петка]]. Објектот бил изграден од камења и покриен со слама така што со градбата на новата црква истата се урнала и била уништена. До неодамна на тоа место постоеше костурница. Точниот податок за постоењето и градбата на таа капела се сврзува со изградбата на помала црква посветена на [[Света Богородица]], која се наоѓала преку реката [[Пена]].

Во почетокот на [[2000]] година црковното настојателство презело ницијатива да се возобнови истата капела. На [[26 ноември]] истата година се положил и осветил камен темелник на празникот "Свети Јован Златоуст". Црквата е посветена на Света Петка и Света Недела. Поради военита дејства во Тетово во текот на 2001, градбата на црквата била запрена, за во 2007 комплетно да се доизгради и освети.

===== Света Богородица =====

[[Податотека:Bogorodica - Tetovo.jpg|thumb|right|250px|Поглед на [[Црква „Св. Богородица“ -Тетово|црквата "Света Богородица"]]]]

Историјата на црквата "Света Богородица" е доста долга и датира од многу старо време. Оваа црква е подигната непосредно по [[Балканските војни]] и ослободувањето од долгогодишното турско ропство. Во месноста "Горно маало" во [[1903]]/[[1904|04]] година на урнатините на старата црква се започнало со градба на нова и поголема црква којашто траела сè до [[1916]] година. Изградената површина на црквата изнесува 6,5 ари. Градена е од камен и полна печена цигла. Фреските заедно со иконите на иконостасот ги изработил зографот Тале од [[Галичник]] кој тогаш живеел во [[Гостивар]]. Осветувањето на црквата било извршено на [[28 август]] [[1918]] година на ден "Успение на Пресвета Богородица" од страна на скопскиот митрополит Варнава.

Во непосредна близина на црквата се наоѓаат и [[среден век|средновековни]] христијански гробови кои биле прекопувани во подолг временски период.

Црквата "Света Богородица" претставува значаен објект во градот Тетово и редовно се посетува од жителите на овој град. Оваа посета е голема на Богородичните празници, а посебно на "Успение на Пресвета Богородица" и на Источен петок "Балаклија" што се празнува во Светлата седмица по Велигден.

===== Свети Димитриј =====


Оваа црква се наоѓа на местото на градските гробишта, на северозападниот дел од Тетово. Површината на црквата изнесува 0,94 ари. Порано тука постоела помала црквичка - параклис, а на нејзиното место изградена е денешната црква посветена на "Свети Димитриј". Градбата започнала во [[1906]] година и траела сè до [[1912]] година. Ктитор на истата бил **Захарије Манојловски**. Осветена е три години подоцна, во [[1915]] година. Преосветена е повторно во [[1958]] година од страна на првиот македонски архиепископ на возобновената [[Охридска архиепископија]] во лицето на [[Македонската православна црква]] [[Господин Господин Доситеј]].

===== Новата црква =====


Црквата **Собор на сите македонски светители „св. Ѓорѓија Победносец” и св. „Сисој Велики”** е најновата црква во Тетово која е в фаза на градење. Таа ќе се наоѓа во долниот дел на Тетово, односно кај спортскиот центар. Црквата ќе биде со димензии од 3.000 м² и ќе кошта 1 милион евра.

=== Џамии ===
===== Шарена џамија =====


[[Податотека:Tetovo Bunte Moschee.jpg|thumb|right|250px|Шарената џамија во Тетово]]
Во културното наследство на Тетово се вбројува и **Шарената Џамија**. Шарена Џамија е дел од комплекс на објекти од [[ислам]]ската култура како средиште на верското културното и духовното живеење во градот. Тоа се верски објект- еднокуполна џамија со многуаголно [[минаре]], [[чешма]], [[турбе]], амам и беговите конаци, каде џамијата го зазема централното место. Нема некои пишани податоци за тоа кога џамијата е изградена, но во тетовското семејство Палоши е сочувано едно предание според кое џамијата ја изградила **Хуршиде Хатун** околу [[1566]] година. Ако околу годината на изградбата може да има дилеми, сосем е точно дека џамијата ја подигнала Хуршиде, која била болна и се надевала дека на овој начин ќе го смилува [[Алах]] и ќе оздрави. Џамијата особено се истакнува со својата декоративна обработка, а пак сликарскиот украс ја исфрла во прв план и ја прави посебно интересна и привлечна. Блескавите арабески изразени во сино цвеќе и треперливите сонца претставуваат навистина силно привлечен декор. Џамијата однатре и однадвор е ишарана со разни бои и по тоа го добила своето име. Таа претставува редок споменик од овој вид во [[Република Македонија]].



== Историски знаменитости ==

Добрата геостратешка положба, тоа што се наоѓа на крстопат и [[Полог]] со родната земја, се причините со кои Тетово им го привлекуваше вниманието на разни освојувачи. Во [[15 век|XV век]] Тетово го освојуваат [[Турци]]те. Со доаѓањето на Турците се развива едан друг вид на култура. Нејзино огниште стануава комплексот на бекташиското теќе наречено Арабати Баба, изградено од [[Серсем Али Деде]] ([[1538]]-[[1548]]).

Османлиите на Тетово му подариле многу јавни и верски објекти кои припаѓаат на [[ислам|исламската култура]] : [[џамии]], [[теќиња]], [[народни кујни]] за сиромашните, [[амам]]и (јавни бањи), [[шадерван]]и (фонтани) и др. Впечатлив е и стариот [[Топовски Мост]].

=== Арабати Баба Теќе ===

[[Податотека:Arabati Baba Tekke.jpg|thumb|220px|Арабати баба-теќе]]
Бектешкото теќе **Арабати-баба** претставува еден од најзначајните објекти од овој вид на [[Балкан]]от. Арабати-баба теќе се наоѓа на периферијата на Тетово во непосредна близина на станицата од патничката [[жичарница Тетово - Попова Шапка]]. Според податоците во Теќето живееле околу 15 [[дервиш]]и, на чии чело стоел старешина - баба. Дервишите биле прочуени како благородни, мирни и гостољубиви луѓе. Теќето се викало Арабат затоа што навидум неговиот основач бил сиромав човек со скината облека по име **Алија**, а така облечените луѓе Турците ги викале арабат. Поради тоа теќето го добило името Арабат-теќе.

За споменување е библиотеката на Арабати Теќе од [[XVIII век|XVIII]] – [[19 век|XIX век]], затоа што во неа културата и образованието се развија паралелно со исламската религија. Во оваа библиотека се вршело и копирањето на дела од интелектуалците на времето, со избрана калиграфија кои подоцна се краселе со орнаменти завиткани во кожа.

=== Тетовското кале ===

Тетово има свое кале кое се наоѓа на врвот на [[Балтепе]], веднаш над Тетово. Тоа е изградено во [[1820]] год. од страна на [[Абдурахман Паша]]. Овој културен објект претставува една ретка убавина од минатото. Неговата содржина е доста комплексна. Внатрешниот дел има 5 сараи, големи кујни, бањи, еден бунар на средина и 3 тунели за излез. Во тек на војните претрпе големи оштетувања. Од археолоши аспект тетовското кале се нарекува **Хисар Кале** кој е населен уште од раната антика.

== Култура ==
=== Центар за култура ===
[[Податотека:Центар за култура „Иљо Антески - Смок“ - Тетово.jpg|мини|230п|Центарот за култура во 2022 година.]]
Тетово има своја [[Култура|културно]]-[[Уметност|уметничка]] [[установа]] подигната на темелите на [[Чарши-џамија]]та, а изграден во [[1973]] година и пуштен со работа во 1975 година. Тоа е [[Центар за култура „Иљо Антески - Смок“ - Тетово|Центарот за култура „Иљо Антески - Смок“]] (порано наречен Дом на култура), каде се развиваат напоредноно сите култури на граѓаните на Тетово, без оглед на нивната [[Народност|народносна]] припадност. Во склоп на овој Центар се развиваат голем број културни активности: [[Музика|музички]], [[театар]]ски ([[Драма|драмски]]), активности од ликовната и книжевната уметност. Исто така се организираат и разни економски [[саем]]и, каде најуспешните производители ги претставуваат нивните производи. Во склоп на зградата на Центарот за култура се наоѓаат [[Библиотека „Кочо Рацин“ - Тетово|Библиотеката „Кочо Рацин“]], [[Факултет за умености (Тетово)|Факултетот за уметности]], Театарот и Американското катче Тетово.

Во рамки на установата постои и делува ателјето на ликовната уметност во кое се афирмираат и развиваат професионалните и аматерните ликовни уметници, т.е. се организираат голем број уметнички изложби.

=== Музика, уметност и драма ===
[[Податотека:Star Amam Tetovo (4).JPG|мини|десно|Тетовскиот амам, денес уметничка галерија]]

Од музичките активности се истакнуваат: младинскиот мешан кор, женскиот кор, машкиот кор и културно-уметничките друштва. Вреди да се истакне успехот на младинскиот мешан хор под диригенство на Арифхикмет Џемаили, кои од Светската Олимпијада во [[Линц]], [[Австрија]] [[2000]] год., освоиле сребрен медал, а во [[Вермигероде]], [[Германија]] [[2001]] год. освоиле прво место.

Од најпознатите културно-уметничките друштва кои делуваат во Тетово се: КУД „Џеладин Зеќири“ (1949), КУД „Иљо Антевски-Смок“ и КУД “Јени Хајат“. „Гласоечкото“ пеење, машко двогласно пеење кое потекнува од [[Тетовско]], е впишано во списокот на [[УНЕСКО]] за нематеријално културно наследство.

Во служба на драмските активности, постои посебно драмско студио за возрасни, младинско студио и студио за деца.

Од книжевно-уметничките активности се истакнуваат книжевните клубови „Литературен Клуб 94“ и „Кирил Пејчиновиќ“. Се организираат промоции на книги, книжевни и поетски излагања, манифестации по повод на разни писатели од нашето културно творештво, се објавуваат конкурси за помладите книжевни уметници по разни книжевни дела и истите се наградуваат и др.

Еден од најголемите заштитни знаци на градот секако е градскиот женски младински хор „[[Женски младински хор „Менада“|Менада]]" од Тетово кој е создаден во [[1981]] година. На репертоарот хорот има околу 300 композиции од ренесансата преку класика, современи композиции, македонски музички фолклор и евергрин композиции. Македонските композитори посветиле голем број на свои дела за хорот "Менада". 
Хорот е редовен учесник на Хорскиот фестивал "[[Хорски фестивал Техо|Техо]]", "[[Скопско лето]]" и "[[Охридско Лето]]". Хорот "Менада" учествувал на фестивали и конкурси во [[Холандија]], [[Данска]], [[Бугарија]], [[Чешка]], [[Германија]], [[Србија]], [[Грција]], [[Словенија]], [[Полска]], [[Турција]], [[Шпанија]], [[Шведска]], [[Италија]], [[Албанија]], [[Австрија]], [[Романија]], [[Португалија]] и др.
Основач на хорот е д-р [[Ивица Зориќ]] и за својата работа добитник е на награди за диригент во Полска, Србија, Бугарија, Грција, на фестивалите во Македонија, како и највисоката државна награда "[[Награда „11 Октомври“|11 Октомври]]" во [[2005]] година.

Во градот функционира и [[Детски хор „Лале“|детскиот хор „Лале“]] кој постои од [[1977]] година.

== НВО сектор и медиуми ==
[[Податотека:US katce vo Tetovo opening.jpg|мини|десно|280п|Американската амбасадорка Џилијан Милованович и Г'зим Сулејмани на службеното отворање американсктото катче во Тетово.]]
Во Тетово постојат повеќе невладини организации, како младински, така и религиски.
Невладината организација Мултикултура, која се занимава со активности од областа на културата има реализиран неколку проекти во овј област на пример Култура Мост на зближување и други проект со Културен карактер.

Хуманитарната невладина организација „Лоја“, која што е поддржана од [[Амбасада на Канада во Скопје|Канадската амбасада]] поседува свое место во Домот на Културата. Треба да се истакне нејзината функција во средината во која таа се занимава со разни културни активности со децата од предшколската возраст до осмо одделение и Албанци и Македонци т.ш. заеднички учествуваат и се дружат во разни активности на пр. цртање, учење на [[англиски]]от јазик, компјутерски знаења, разни игри, и др.

[[Амбасада на САД во Скопје|Амбасадата на Соединетите Држави]] е присутна со свое т.н. „Американско катче“. Катчето претставува плод на соработка и партнерство помеѓу Канцеларијата за односи со јавноста при Амбасадата на [[САД]] во [[Скопје]], [[Општина Тетово]], [[Центар за култура „Иљо Антески - Смок“ - Тетово|Центарот за Култура]], како установа домаќин и [[НВО Аурора]].

Во Тетово постојат повеќе месни медиуми, како пишани, така и електронски:

[[:Категорија:Телевизии во Тетово|Месни телевизии во Тетово]] се: [[Kiss (телевизија)|ТВ Kiss]] и [[Телевизија Менада|ТВ Менада]] кои емитуваат програма на [[македонски јазик]] и „[[Телевизија Арт|Арт]]“, „[[Телевизија Коха|Кoха]]“ и „[[Телевизија Супер Скај|Супер Скај]]“ кои емитуваат програма на албански јазик.

Месни тетовски радија се:[[Радио Kiss]], [[Радио Плус Форте]] и [[Радио Тетово]] кои емитуваат програма на македонски јазик и [[РАдио Фама|Фама]], [[Радио Фокус|Фокус]] и [[Радио Блета|Блета]] кои емитуваат програма на албански јазик, додека радиото [[Радио Висари|Висари]] освен албански, емитува и на [[турски]].

Месни тетовски пишани медиуми се неделникот „[[Монитор (неделник)|Монитор]]“, кој излегува двојазично.

== Образование ==
[[Податотека:Seeu logo.jpg|right|thumb|Лого на приватниот [[Универзитет на Југоисточна Европа|Универзитетот на Југоисточна Европа]].]]

=== Универзитети и високо образование ===

* [[Државен универзитет во Тетово]], со настава на [[македонски]] и [[албански]] јазик.
* [[Универзитет на Југоисточна Европа]], започнал со работа во [[2001]] година.
* Универзитетот Св. Кирил и Методиј, од учебната 2012/13 отвори дисперзирани студии во Тетово по Информатика, Е-бизнис и Правни студии 
* Универзитетот за Туризам и менаџмент, од учебната 2013/14 отвори дисперзирани студии во Тетово по Економија, Туризам, Менаџмент и Менаџмент на Човечки ресурси 

=== Средни училишта ===

Во Тетово постојат следниве средни училишта:
* [[УЦ "Моша Пијаде" - Тетово]]. Познато како **Земјоделско** училиште. Основано е во [[1928]] година како **Нижe земјоделско училиште** со кое се создале услови за стручно оспособување на ученици од повеќе краишта во земјава. И денес го држи приматот на регионален училиштен центар. 
* [[Медицинско училиште "Никола Штејн" - Тетово]]. Основано е во [[1961]] година од страна на Собранието на [[општина Тетово]] под назив **Средно медицинско училиште за медицински сестри и техничари**. Има два училишни центри.
* [[ДСЕУ "8ми Септември" - Тетово]]. Основано [[1996]] година и е првото училиште кое ја изучува [[економија]]та во Тетово.
* Средно [[Музичко училиште - Тетово|МУ „Тодор Скаловски -Тетоец“]]. Основано пред [[втората светска војна]] и сè до [[2000]] функционира како ниже музичко училиште, сè додека не се отворени дисперзиони центри на [[СУ "Илија Николовски Луј" - Скопје|скопското музичко училиште]].
* [[СУ "Гоце Стојчевски" - Тетово|СУ "Ѓоце Стојчевски" - Тетово]] или текстилен училиштен центар. Оформен со цел за да ги задоволува потребите на комбинатот Тетекс. Освен текстилните струки, се изичува и [[хемија]]та.
* Гимназија [[СУ "Кирил Пејчиновиќ" - Тетово]]. Најстариот училиштен центар во Тетово. И една од најстарите гимназии во Македонија.

=== Основно образование ===

Во Тетово постојат следниве основни училишта:

* [[ОУ „Наим Фрашери“ - Тетово|ОУ „Наим Фрашери“]]
* [[ОУ „Лирија“ - Тетово|ОУ „Лирија“]]
* [[ОУ „Кирил и Методиј“ - Тетово|ОУ „Кирил и Методиј“]]
* [[ОУ „Андреја Савески Ќикиш“ - Тетово|ОУ „Андреја Савески Ќикиш“]]
* [[ОУ „Истикбал“ - Тетово|ОУ „Истикбал“]]
* [[ОУ „Гоце Делчев“ - Тетово|ОУ „Гоце Делчев“]]
* [[ОУ „Братство-Миѓени“ - Тетово|ОУ „Братство-Миѓени“]]

== Туризам ==

[[Податотека:Popova-Shapka-Panoramic-View.jpg|thumb|десно|250п|Поглед на зимскиот центар [[Попова Шапка]].]]
Тетовската околина со нејзините природни убавини, во минатото, па и денеска, наголемо го привлекува интересот на туристите и се афирмира како туристичка страна на Македонија. За развојот на туризмот значајно улога одиграла изградбата на сообраќајната мрежа, а нејзината модернизација во иднина ќе ја забрза оваа гранка на економијата.

Главно место во развојот на туризмот зазема центарот [[Попова Шапка]], но и другите знаменитости кои се на [[Шар Планина]]. Теренот во склоп на планинскиот масив, релативната височина, подобниот релјеф, снежните врнежи, претерано го красат овој спортски рекреативен центар. Центарот на Попова Шапка, со надморска височина од 1780 метри, благодарејќи на релјефот, и идеалните терени, станува идеален за издигнување на спортски центар. Попова Шапка може да се искористи во тек на зимата како скијачки центар со манифестации од меѓународен ранг. Додека пак преку лето нејзините природни убавини привлекуваат најразлични планинарски друштва. Изградбата на [[Жицарница Тетово-Попова Шапка|жичарницата Тетово-Попова Шапка]], започната во [[1962]] год. и завршена во [[1969]] год, како и асфалтираниот пат, му овозможуваат на сиот хотелиерски комплекс во текот на зимата да биде преполн. Должината на жичарницата изнесува 7 км. За едно кратко време (40 мин) со височинска разлика до 1.400 м се пристигнува во рекреативниот центар. Шапка ја разубавуваат и викенд куќичките, наредени една по друга со добро уредена инфраструктура. Во масивот на Шара се истакнуваат и природните езера со ретка убавина.

Во Тетово, освен Попова Шапка, се посетува и комплексот [[Арабати Баба Теќе]], изградено од [[1538]] – [[1548]] год, каде туристите се запознаваат со културните богатства на овој објект, во чиј состав постои и еден импозантен ресторан.

Исто така со значајна посетеност, странска а посебно домашна преку викенд излетувањата, е и [[Тетовско кале|Калето на Тетово]], изградено во [[1820]] год, кое претставува еден културен комплекс на минатото.

== Стопанство ==
[[Податотека:Ramstore_Shoping_Center_In_Tetovo_Republic_Of_Macedonia.jpg|мини|Трговскиот центар „Палма Мол“ на влезот во Тетово]]
Стопанството во Тетово се заснова во некои најголеми стопански организации наследени од поранешниот систем, а во последно време значајно место зазема приватниот сектор, од сите области на стопанството, а особено преработката на дрвото, метало структурската индустрија, пластиката, трговијата и друго. Стопанска вредност ќе има магистралниот пат, односно [[Коридор 8|коридорот 8]] [[Драч]]-[[Софија]]-[[Истанбул]], кој поминува низ Тетово и е во изградба. Тетово во последните години се бележи експанзија на економската активност од страна на 12 илјади фирми, доминантно мали и средни претпријатија, основани со печалбарски капитал. Од големите претпријатија во Тетово, најпознат секако е Тетекс. Текстилниот гигант, Волнарскиот комбинат „Тодор Циповски -Мерџан“ е основан на [[25 мај]] [[1951]] година, со пуштањето во погон на Предилницата за волнена [[преѓа]]. Во Тетово од средните петпријатија најмногу има градежни фирми, поради градежниот бум кој му се случи на градот од крајот на [[XX век]].

Климатско-почвените, хидрографските и просторните услови одговараат за развој на [[земјоделство]]то и [[сточарство]]то, односно преку поволните температури, погодни почви со висока бонитетна вредност и обилното количество на воден потенцијал се овозможува одгледување на житни, градинарски, овоштарски, фуражни и некои индустриски култури. Во однос на сточарството, истите тие услови одговараат посебно за развој на краварството и високопланинските пасишта, за предуслов за развој на овчарството.

== Спорт ==


[[Податотека:StadiumTetovo.jpg|мини|десно|[[Градски стадион Тетово|Градскиот стадион]].]]
Тетово има голема традиција во [[спорт]]от.

* **Фудбал**. Најстарата традиција во тетовскиот спорт ја има фудбалот. [[ФК Љуботен]] е [[Историја на македонскиот фудбал|најстариот фудбалски клуб]] како во Тетово, така и во Македонија. Оформен во [[1919]] година. Други позначајни клубови се [[ФК Тетекс]] (''оформен [[1953]] под името **ФК Текстилец**''), [[ФК Шкендија Тетово|ФК Шкендија]], [[ФК Ренова]] ''([[Џепчиште]])'', [[ФК Дрита]] ''([[Боговиње]])'' и други. Скоро сите поголеми клубови своите натпревари ги играат на [[Градски стадион Тетово|тетовскиот градски стадион]].
Во Тетово се одржува традиционалниот фудбалски турнир „Меморијал Трајче Стојковски-Пинго“, кој бил млад фудбалер и член на [[македонска младинска репрезентација|македонската младинска репрезентација]] кој на 21 година трагично го изгубил животот во [[2001]] година на [[Автопат Тетово - Скопје|патот Тетово - Скопје]], патувајќи за настап на [[Прва Македонска Лига (фудбал)|прволигашот]] [[ФК Силекс|Силекс]] од [[Кратово]].
Во Тетово постојат две навивачки групи и тоа [[Војводи (навивачка група)|Војводи]] (оформени [[1988]]) кои навиваат за ФК Тетекс и [[Балисти (навивачка група)|Балисти]] кои навиваат за ФК Шкендија.
Тетово се смета за еден ризичен терен за играње на фудбал поради честите инциденти на навивачката група [[Балисти (навивачка група)|Балисти]].

* **Одбојка**. Овој спорт во Тетово има долга традиција. Тетово своевремено имал своја општинска лига со 12 клубови, но денес може да се пофали единствено со трофеите во младинските првенства во државното лигашко натпреварување. Згаснати се **Југохром** од [[Јегуновце]], **Лирија** од [[Жеровјане]], машката екипа на **Љуботен**, **Лешок** се обидува да одржи чекор со македонската одбојкарска елита, а нешто слично се случува и со женскиот одбојкарски клуб Љуботен. Денес од Тетово одбојкарски прволигаши во машка и во женска конкуренција се 7 екипи. Од [[1976]] година традиционално се одржува меморијалниот одбојкарски турнир "Бранко Хаџи-Иљоски", кој бил познат и признат спортски работник и важи за основоположник на одбојката во Тетово и тетовско.
* **Тенис**. Овој спорт во Тетово е присутен од [[1950-ти|50-те години]] на [[20 век|XX век]]. Почетните тренинзи се врзуваат за првите игралишта крај денешниот стар градски стадион, потоа се изградиле асфалтните терени на спортскиот центар, а по нив и трите земјени терени на кои и денес се практикува и развива тенискиот спорт во градот. Постои само еден тениски клуб, [[ТК Љуботен]].
* **Кошарка*'. Во Тетово постои [[КК Тетекс]], кој игра во [[Втора македонска кошаркарска лига|Втората македонска кошаркарска лига]]. Основан е во [[1952]] година во Тетово.

== Збратимени градови ==
* [[Стерлинг Хајтс (Мичиген)|Стерлинг Хајтс]], [[Мичиген]], 
* [[Конија]], 

== Значајни личности ==


* 1658 - 1718, [[Јефрем Јанкович - Тетоец]] - руски митрополит од македонско потекло
* 1771 - 1845 ([[Теарце]]), [[Кирил Пејчиновиќ]] - писател на црковномакедонски јазик
* 1902 - 1928, [[Мара Бунева]] - македонска активистка
* 1909 - 2004, [[Тодор Скаловски]] - композитор, хорски и симфониски диригент
* 1915 - 1993, [[Јон Исаја]] - театарски, филмски и телевизиски глумец
* 1919 - 1944, [[Ѓоце Стојчевски – Амбарче]] - партизан, носител на споменица на паднатите борци од НОВ и одликуван со орденот народен херој на Македонија
* 1885 - 1968, [[Зора Антеска]] — учесник во [[Народноослободителна војска на Македонија|НОВ на Македонија]] (мајка на Илија Антески - Смок).
* 1919 - 1943, [[Илија Антевски - Смок]] - припадник на напредното студентско и комунистичко движење на Македонија
* 1923 - , [[Нада Антева]] — учесник во НОВ на Македонија и носител на [[Партизанска споменица 1941]]
* 1919 - , [[Петрица Апостоловска]] — учесник во НОВ на Македонија
* 1920 - , [[Милица Билбиловска|Милица Алексо Билбиловска]] — учесник во НОВ на Македонија
* 1925 - , [[Донка Билбиловска|Донка Алексо Билбиловска]] — учесник во НОВ на Македонија
* 1920 - , [[Цона Блажевска]] — учесник во НОВ на Македонија
* 1907 - , [[Гора Војноска]] — учесник во НОВ на Македонија
* 1926 - , [[Љубица Гавровска]] — учесник во НОВ на Македонија
* 1916 - , [[Рада Галева|Рада Јованова Галева]] — учесник во НОВ на Македонија и носител на [[Партизанска споменица 1941|Партизанска споменица од 1941 година]]
* [[Магда Георгиевска]] — учесник во НОВ на Македонија
* 1927 - , [[Рада Герасимовска|Рада Симова Герасимовска]] — учесник во НОВ на Македонија
* 1922 - , [[Рада Дамјанова|Рада Настова Дамјанова]] — учесник во НОВ на Македонија
* 1926 - , [[Љубица Дафкова]] — учесник во НОВ на Македонија
* 1919 - , [[Марица Димитриевска]] — учесник во НОВ на Македонија
* 1910 - , [[Ротка Димитриевска]] — учесник во НОВ на Македонија
* 1910 - , [[Дара Димовска]] — учесник во НОВ на Македонија
* 1910 - , [[Викторија Дјуженкова]] — учесник во НОВ на Македонија
* 1905 - , [[Магда Ѓорчевска]] — учесник во НОВ на Македонија
* 1928 - , [[Драга Ѓорчевска|Драга Ѓорчевска - Чукалка]] — учесник во НОВ на Македонија
* 1923 - , [[Блага Етеровиќ|Блага Младенова Етеровиќ]] — учесник во НОВ на Македонија
* 1924 - , [[Вера Ефтоска|Вера Гашева Ефтоска]] — учесник во НОВ на Македонија
* 1929 - , [[Савица Жежовска]] — учесник во НОВ на Македонија
* 1929 - , [[Милица Ивановска]] — учесник во НОВ на Македонија
* 1900 - 1944, [[Мара Исаева]] — учесник во НОВ на Македонија
* 1923 - , [[Благородна Јаворац]] — учесник во НОВ на Македонија
* 1926 - , [[Славка Јовановска]] — учесник во НОВ на Македонија и носител на [[Партизанска споменица 1941]]
* 1924 - , [[Стефанка Јовановска]] — учесник во НОВ на Македонија
* 1911 - , [[Трпана Јовановска]] — учесник во НОВ на Македонија
* 1925 - , [[Јелица Јованоска|Јелица Петрова Јованоска]] — учесник во НОВ на Македонија
* 1926 - , [[Блага Јоргаќиевска|Блага Томова Јоргаќиевска]] — учесник во НОВ на Македонија
* 1924 - 1944, [[Панче Блажески]] — [[Македонија|македонски]] партизан, борец за слобода на [[Македонија]] и учесник во [[Народноослободителна војска на Македонија|НОВ]]
* 1920 - 1944, [[Тодор Циповски - Мерџан]] - народен херој од Втората светска војна
*1920, [[Благоја Ангеловски]] - македонски режисер
* 1922 - 2007, [[Блага Алексова]] - археолог и академик
* 1924 - 2003, [[Панче Васовски - Камшик]] - театарски, филмски и телевизиски глумец
*1924 - 1993, [[Борка Аврамова]] - македонски вајар
* 1931 - 2008, [[Бранко Гапо]] - театарски, телевизиски и филмски режисер
*1937, [[Јован Павловски]] - македонски [[поет]], раскажувач, романописец, [[писател]] за деца, [[публицист]]
* 1939, [[Павле Кузманоски]] - академски сликар
* 1976, [[Антонио Милошоски]] - политичар, поренешен министер за Надворешни работи
*1994, [[Лина Ѓорческа]] - македонска тенисерка

== Населби и маала ==
[[Податотека:Macedonian flag in Tetovo.JPG|мини|десно|200px|Поглед кон игралиштето во Колтук.]]
*[[Колтук]]
*[[Два Бреста]]
*[[Поток (населба во Тетово)|Поток]]
*[[Дреновец 1]]
*[[Дреновец 2]]
*[[Блок 77 (населба во Тетово)|Блок 77]] 
*[[Блок 70 (населба во Тетово)|Блок 70]]
*[[Блок 86 (населба во Тетово)|Блок 86]]
*[[Тетовчанка (населба)|Тетовчанка]]
*[[Ванвардарска]]
*[[Центар (населба во Тетово)|Центар]]
*[[Стара Градинка (населба во Тетово)|Стара Градинка]] 
*[[Ајдучко Маало (населба во Тетово)|Ајдучко Маало]]

==Галерија==
<gallery mode="packed" heights="170px">
Кружен тек на бул. „Маршал Тито“ и бул. „Видое Смилевски Бато“, Тетово (1).jpg|Кружниот тек на бул. „Маршал Тито“ и бул. „Видое Смилевски Бато“
Кружен тек на бул. „Маршал Тито“ и ул. „Јане Сандански“, Тетово (1).jpg|Кружниот тек на бул. „Маршал Тито“ и ул. „Јане Сандански“
Stadtzentrum_Tetovo.jpg|Кружниот тек на бул. „Илинденска“ и плоштадот
Кружен тек на бул. „Илинденска“, Тетово.jpg|Кружниот тек на бул. „Илинденска“
Луна парк Тетово (2).jpg|Луна паркот
Луна парк Тетово (3).jpg|Луна паркот
Жена парк (Тетово) (2).jpg|Жена парк
</gallery>

== Наводи ==


;Забелешки


== Надворешни врски ==

* [http://www.tetova.gov.mk/default.aspx?lan=2 Официјалната страна на Општина Тетово] 
* [http://www.gavro.com.mk/ Тајните на Тетово]  - портал посветен на историјата на Тетово
* [http://makedonija.name/cities/tetovo Тетово (makedonija.name)]
* [http://bibliotekaetetoves.org.mk/mk/index.html *НАЦИОНАЛНАТА УСТАНОВА – БИБЛИОТЕКА "КОЧО РАЦИН"- ТЕТОВО'']
*Виртуелна прошетка - 360° панорамски поглед низ Тетово


Категорија:Градови во Македонија
Категорија:Општина Тетово